I august 2018 uttrykte han misnøye med dagestanske ungdommers moral som følge av interessen den aserbajdsjanske rapduoen HammAli & Navai tiltrakk seg da de spilte en sjelden konsert i Makhatsjkala. I februar 2019 oppfordret Nurmagomedov lokale myndigheter i Dagestan til sensur av teaterstykker etter at et klassisk italiensk teaterstykke ble vist i et teater i Makhatsjkala. Hans motstand mot teaterstykket han omtalte som pornografi, tiltrakk seg støtte av blant andre Abdulrasjid Sadulajev og det dagestanske muftiatet. Nurmagomedovs utspill førte til at en rekke av skuespillerne som deltok i teaterstykket mottok trusler i sosiale medier.